Sektor

Sektor on kuvitteellinen henkilö Mortal Kombat -tappelupelisarjassa. Ensimmäisen kerran hän esiintyi sarjan kolmannessa osassa.

Sektorin elämäkerta
Sektor oli ensimmäinen vapaaehtoinen Lin Kuein jäsen, jonka klaani muutettiin kyborgiksi. Hänet lähetettiin tappamaan klaanista paennutta Sub-Zeroa. Hänen mukaansa tähän tehtävään lähetettiin Smoke ja Cyrax. 

Lopulta hän jäi yksin. Sektorin virtapiirit rappeutuivat hänen vaelleltuaan jonkin aikaa Edeniassa etsien Sub-Zeroa. Paikalle saapunut Shujinko toi hänelle tarpeellisia osia ja Sektor palasi Lin Kuei -klaanin luokse. Perillä hän tappoi klaanin suurmestarin vieden tältä Lohikäärme-medaljongin ja julistaen itsensä klaanin uudeksi johtajaksi. Sub-Zero palasi entisen klaaninsa luokse, haastoi Sektorin ja voittamalla taistelun vei tältä johtajuuden. Kohdattuaan tappion Sektor matkusti Japaniin ja perusti Tekuninin, oman klaaninsa kyborgeille.

Mortal Kombat: Armageddon-pelissä Sektor väijyttää Tavenin tämän etsiessä isänsä temppelistä jättämäänsä asetta. Sektor vie hänet Tekunin sota-alukseen ja kuulustelee Tavenia viestistä, jonka tämän isä oli lähettänyt hänelle. Taven varoittaa Sektoria että häntä tullaan rankaisemaan, mutta Sektor kiduttaa Tavenia nostamalla tämän voimia. Yhtäkkiä Sonya Blade ja erikoisjoukot hyökkäävät alukselle ja Taven pääsee pakenemaan kaaoksen keskellä, vaikka Sektor kohtaakin hänet uudestaan ennen tämän lähtöä. Sektor kukistetaan, mutta hän ehti paeta aluksesta ennen sen itsetuhoa. Sektor myöhemmin osallistui Armageddonin taisteluun ja sai taistelussa surmansa. Sektorin vaihtoehtoisessa Armageddonin lopetuksessa hän kukisti Blazen ja Sektorin mieli yhdistyi Smoken ja Cyraxin mielten kanssa ja heidän yhdistyttyä yhdeksi olennoksi, he pakottivat kaikkien realmien asukkaat kohtelemaan häntä jumalanaan.

Vuoden 2011 Mortal Kombat-pelissä Sektor taisteli Scorpionia vastaan yhdessä Cyraxin kanssa, mutta molemmat hävisivät tälle. Myöhemmin Sektor keskustelee Cyraxin kanssa mahdollisuudesta muuttaa itsensä ja klaaninsa jäsenet kyborgeiksi. Cyrax ei pidä ajatuksesta ja taistelee Sektoria vastaan voittaen hänet. Myöhemmin Sektor muutettiin kyborgiksi ja Smoke kohtasi Sektorin kyborgimuodon ja voitti tämän taistelussa. Myöhemmin Sektor yhdessä Cyraxin kanssa ilmestyivät areenalle ja vangitsivat nuoremman Sub-Zeron tämän kukistettua Scorpionin ja vannoivat Shao Kahnille Lin Kuei klaanin olevan nyt hänen liittolaisensa pyytäen Shao Kahnin lupaa viedä Sub-Zero muutettavaksi kyborgiksi, minkä Shao Kahn hyväksyi. Myöhemmin Sektor taistelee Cyber Sub-Zeroa vastaan huomattuaan tämän uudelleenohjelmoinnin, mutta häviää tälle. Myöhemmin Sektor hyökkäsi joukkoineen Earthrealmin puolustajien tukikohtaan ja taisteli Nightwolfia vastaan mutta häviää taistelun. Sektorin kohtalo jäi avoimeksi pelin lopussa, mutta hänen uskotaan selvinneen. 

Mortal Kombat X-peliin perustuvassa sarjakuvassa paljastuu että nuorempi Sub-Zero vapauduttuaan Quan Chin vallasta oli tappanut Sektorin ja ryhtynyt Lin Kuei-klaanin uudeksi johtajaksi. Mortal Kombat X-pelissä Sub-Zero näytti hyväksi muuttuneelle Scorpionille Sektorin pään muistidatan avulla tämän keskustelun Quan Chin kanssa, missä Quan Chi paljasti tuhonneensa Scorpionin klaanin ja lavastaneensa vanhemman Sub-Zeron syylliseksi.

Mortal Kombat 11-pelissä Sektor oli rakennettu uudelleen ja hän ylläpiti tehdasta, joka rakensi kyborgiarmeijaa Kronikalle. Sektor taisteli Sub-Zeroa ja Scorpionia vastaan Frostin varoitettua häntä heistä. Sub-Zero ja Scorpion kukistivat Sektorin, mutta Geras ja Kano rakensivat Sektorin uudelleen. Sektor hyökkäsi erikoisjoukkojen päämajaan ja taisteli Johnny Cagea vastaan. Myöhemmin Kano aktivoi Sektorin itsetuhomekanismin, jolloin Sektor tuhoutui lopullisesti räjähdyksessä räjäyttäen tukikohdan ilmaan. 

Taidot
Erikoisliikkeet

MK = Mortal Kombat, MKT = Mortal Kombat trilogy, UMK = Ultimate Mortal Kombat, MKG = Mortal Kombat Gold, MKA = Mortal Kombat: ArmageddonLiikkeen nimiKuvailuPelisarjan osat, joissa käytettävissäChest MissileAmpuu ohjuksen vastustajaansa päin.MK3, UMK3, MKT, MKG, MKADouble MissileAmpuu kaksi ohjusta vastustajaansa päin.MK3, MKT, MKGHoming MissileAmpuu ohjuksen, joka seuraa vastustajaansa ennen räjähtämistään.MK3, UMK3, MKT, MKGRocket PunchTeleportoituu vastustajansa alle lyöden tämän ilmaan.MK3, UMK3, MKT, MKG, MKA

Luokka:Mortal Kombat -pelisarjan hahmot
Luokka:Kuvitteelliset kyborgit
Luokka:Kuvitteelliset ninjat

fr:Personnages de Mortal Kombat#Sektor